
Prípravok na ochranu rastlín pre profesionálnych používateľov

SARACEN DELTA® 

Postrekový herbicídny prípravok vo forme kvapalného suspenzného koncentrátu pre riedenie vodou (SC), určený na postemergentné ničenie lipkavca, rumančekov a iných jednoročných dvojklíčnolistových burín v obilninách.

ÚČINNÁ LÁTKA
	Florasulam
	50 g/l
 (4,1% hm)
	

	Diflufenican
	500 g/l
   (41% hm)
	


	
Látky nebezpečné pre zdravie, ktoré prispievajú ku klasifikácii prípravku: florasulam CAS No.: 145701-23-1; diflufenican CAS No.: 83164-33-4; 1,2-benzisothiazol-3(2H)-one, CAS No.: 2634-33-5; alkylnaphthalenesulphonateformaldehyde condensate CAS No.: 577773-56-9

OZNAČENIE PRÍPRAVKU
	[image: ]
	

	GHS09
	

	Pozor 

	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P264
	Po manipulácii starostlivo umyte ruky a tvár vlažnou vodou a mydlom.

	P270
	Pri používaní výrobku nejedzte, nepite ani nefajčite.

	P272
	Je zakázané vyniesť kontaminovaný pracovný odev z pracoviska.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev.

	P333 + P313
	Ak sa prejaví podráždenie pokožky alebo sa vytvoria vyrážky: vyhľadajte lekársku pomoc/starostlivosť.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH208
	Obsahuje 1,2-benzisothiazol-3(2H)-one. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek). 
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5 m pri použití na jarné obilniny alebo 10 m spolu s 10 m ochranným pásom s rastlinným krytom pri použití na zimné obilniny. 
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m alebo 1 m s 90% redukciou úletu pri použití na jarné a zimné obilniny.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo3	Pre ryby a ostatné vodné organizmy slabo jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom. 

Zákaz používania prípravku v 1. ochrannom pásme zdrojov pitných vôd!
V 2. ochrannom pásme povrchových vôd je použitie prípravku obmedzené:
1.	Prípravok sa môže použiť v 2. ochrannom pásme vodárenského zdroja povrchových vôd, ak je držaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2.	Prípravok sa nesmie použiť v 2. ochrannom pásme vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Dbajte o to, aby sa prípravok  v žiadnom prípade nedostal do tečúcich a stojatých vôd vo voľnej prírode! Neaplikujte v blízkosti hladín tečúcich a stojatých vôd! Dodržujte ochrannú zónu!
Postrek nevykonávajte, ak rastliny trpia stresom z chladu, sucha, škodcov alebo nedostatkom výživy.
Nevykonávajte valcovanie ani bránenie pôdy 7 dní pred alebo po aplikácii. 
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	Nufarm GmbH & Co KG
St. Peter Str. 25, A-4021 Linz
Rakúska republika
Tel.: +43-732-6918-0

	
	

	Číslo autorizácie ÚKSÚP:    
	18-00327-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 
	0,5 l HDPE fľaša
100 ml, 250 ml, 1 l, 2 l HDPE; coex HDPE/PA; f-HDPE fľaša so skrutkovacím uzáverom
3 l a 5 l HDPE; coex HDPE/PA; f-HDPE kanister so skrutkovacím uzáverom

	
	


SARACEN DELTA®  je ochranná známka firmy NUFARM

PÔSOBENIE PRÍPRAVKU
Účinná látka florasulam pôsobí ako systémový rastový herbicíd. Inhibuje rastlinný enzým acetolaktátsyntázu (ALS) a do rastliny vstupuje cez listy a stonky - ničí len vzídené buriny; u citlivých druhov burín spôsobuje retardáciu rastu po niekoľkých hodinách po aplikácii. Prejavy účinku, ako napríklad zožltnutie a odumieranie pletiva začínajúce v oblasti delenia pletív (špičky koreňov, konce listov a stoniek), sú viditeľné v priebehu niekoľkých dní; nové listy vädnú, efekt sa rozširuje do ďalších častí rastliny; pri niektorých druhoch dochádza k sčervenaniu žilnatiny.
Rastliny pri optimálnych podmienkach úplne usychajú za 7 - 10 dní, pri nepriaznivých podmienkach,  ako chladné alebo daždivé počasie, ktoré spomaľujú rast, sa môže znížiť rýchlosť regulácie na 6 - 8 týždňov.  
Účinná látka diflufenican patrí do chemickej skupiny pyridínkarboxamidov, ktoré účinkujú ako inhibítory biosyntézy karotenoidov v rastlinných bunkách. Karotenoidy sú bunkové pigmenty, ktoré sú v rastlinách nevyhnutné na absorbciu a hromadenie energie produkovanej počas fotosyntézy. Neprítomnosť karotenoidov má za následok vybieľovanie pletiva a rozklad bunkových stien. Takého vybieľovanie je najviac viditeľné na mladom pletive. Novo vyrastené pletivo je vybielené.
Diflufenican má kontaktnú a reziduálnu účinnosť trvajúcu až 8 týždňov. Prijímaný je listami vzídených burín a klíčnymi listami vzchádzajúcich burín. Najlepšie je aplikovať diflufenican na mladé, aktívne rastúce buriny.

Spektrum herbicídnej účinnosti:
Citlivé buriny: lipkavec obyčajný, kapsička pastierska, ostrôžka poľná, lýrovka obyčajná, rumančeky, rumany, mak vlčí, horčica roľná, hviezdica prostredná, peniažtek roľný, veroniky (brečtanolistá, perzská), fialka roľná, žltnica maloúborová
Stredne citlivé buriny: konopnica napuchnutá, hluchavka purpurová, pohánkovec ovíjavý, nevädza poľná, mrlík biely

NÁVOD NA POUŽITIE
	Plodina
	Účel použitia
	Dávka/ ha
	Ochranná doba
	Poznámka

	pšenica ozimná, jačmeň ozimný, 
raž, 
tritikale, 
pšenica jarná, 
jačmeň jarný
	lipkavec, rumančeky, jednoročné dvojklíčnolistové buriny
	0,1 l
	AT
	

	pšenica ozimná, jačmeň ozimný, 
raž ozimná, 
tritikale ozimné
	jednoročné dvojklíčnolistové buriny
	0,075 l
	AT
	jesenná aplikácia


AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Dávka vody: 150 - 300 l/ha
Maximálny počet aplikácií za rok: 1x.

Aplikujte SARACEN DELTA® na ozimné obilniny:
- na jar v štádiu od začiatku odnožovania, až do fázy 2. kolienka (BBCH 21 - 32),
- na jeseň vo fáze od štádia 2 listov po štádium objavenia sa 2. odnože (BBCH 12 - 22).

V prípade jarných obilnín aplikujte od štádia 2 listov po štádium 2. kolienka (BBCH 12 - 32). 

SARACEN DELTA je najúčinnejší ak sa aplikuje na malé buriny (BBCH 10 - 19), ktoré sú v štádiu aktívneho rastu. Väčšie buriny môžu byť menej citlivé. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Prípravok nie je fytotoxický pri dodržaní návodu na použitie. Nebola pozorovaná odrodová citlivosť.

OPATRENIA PROTI VZNIKU REZISTENCIE
Účinná látka florasulam patrí do skupiny triazolpyrimidínov a  podľa HRAC do skupiny inhibítorov enzýmu acetolaktátsyntáza (ALS) (HRAC 2 (pôvodne B)). 
Účinná látka diflufenican patrí do skupiny fenyléterov a podľa HRAC  do skupiny inhibítorov biosyntézy karotenoidov v rastlinných bunkách (HRAC 12 (pôvodne F1)). 
Potrebné je dodržiavať princípy antirezistentnej stratégie ako:
striedanie herbicídov s rozličným mechanizmom účinku, dodržiavanie dávkovania a počtu aplikácií podľa etikety, nepestovať plodiny v monokultúre (striedať plodiny v správnom pomere v osevnom postupe), nepoužívať v tank-mixe herbicídy s rovnakými mechanizmami účinku.

VPLYV NA ÚRODU
Pri použití v súlade s etiketou nemá prípravok negatívny vplyv na výšku a kvalitu úrody.

VPLYV NA NÁSLEDNÉ, NÁHRADNÉ A SUSEDIACE PLODINY
Plodiny, ktoré môžu byť vysiate v tom istom roku ako plodiny ošetrené prípravkom SARACEN DELTA®: pšenica, repka, fazuľa, tráva, kapustovité zeleniny. Môže byť pozorovaná znížená vitalita repky ozimnej vysiatej po suchom lete v podobe vybielenia listov. Tieto príznaky vymiznú a nemajú vplyv na úrodu.
Plodiny, ktoré môžu byť vysiate v nasledovnom kalendárnom roku po plodinách ošetrených prípravkom SARACEN DELTA®: obilniny, repka, fazuľa, tráva, ľan, hrach, cukrová repa, zemiaky kukurica, ďatelina a ďatelino-trávne miešanky, mrkva a kapustovitá zelenina.
Zabráňte úletu postrekovej kvapaliny na susediace plodiny a okolité porasty!

PRÍPRAVA POSTREKOVEJ KVAPALINY A ZNEŠKODNENIE OBALOV
Pred použitím prípravku dôkladne premiešajte obsah (zatrepte).
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.

V prípade individuálnej prípravy zmesí pridávajte prípravky do zmesi v nasledovnej postupnosti: voda (pol nádrže), rozpustné granule, prášky, suspenzné koncentráty, rozpustné koncentráty, voda (do celkového objemu). Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA 
Postrekovač hneď po použití vyprázdnite a opakovane (min. 2×) vypláchnite vodou (vždy minimálne štvrtinou objemu nádrže postrekovača). K poslednému vypláchnutiu je možné pridať detergent AGROCLEAN® na zneutralizovanie prípadných zvyškov. Obsah nádrže potom vystriekajte na ošetrovanú plochu.

BEZPEČNOSTNÉ  OPATRENIA
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod..

V prípade požiaru tento haste hasiacou penou alebo práškom, popr. pieskom alebo zeminou.
Pri požiarnom zásahu používajte izolačné dýchacie prístroje, pretože pri horení môžu vznikať jedovaté splodiny!

PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE	
Prípravok skladujte v originálnych uzatvorených obaloch, v čistých, suchých, vetrateľných a uzamknutých skladoch pri teplotách od +5 °C do +30 °C oddelene od požívatín, krmív, hnojív a obalov od týchto látok. Prípravok chráňte pred mrazom a priamym slnečným žiarením. Doba skladovateľnosti v originálnych neporušených obaloch je 3 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

